Sodba Splošnega sodišča z dne 23. oktobra 2024 – Nordea Kiinnitysluottopankki/EOR (Predhodni prispevki za leto 2022)
(Zadeva T-431/22)1
(Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2022 – Člen 70(2) Uredbe (EU) št. 806/2014 – Napačna uporaba prava – Časovna omejitev učinkov sodbe)
Jezik postopka: angleščina
Stranke
Tožeča stranka: Nordea Kiinnitysluottopankki Oyj (Helsinki, Finska) (zastopniki: H. Berger, M. Weber in D. Schoo, odvetniki)
Tožena stranka: Enotni odbor za reševanje (zastopniki: J. Kerlin, C. Flynn, K.-P. Wojcik in C. De Falco, agenti, skupaj z G. Coppom in K. Bongs, odvetnikoma)
Intervenienta v podporo tožene stranke: Evropski parlament (zastopniki: O. Denkov, J. Etienne in E. Ni Chaoimh, agenti), Svet Evropske unije (zastopnice: J. Haunold, E. d’Ursel in A. Westerhof Löfflerová, agentke)
Predmet
Tožeča stranka s tožbo na podlagi člena 263 PDEU predlaga razglasitev ničnosti Sklepa SRB/ES/2022/18 Enotnega odbora za reševanje (EOR) z dne 11. aprila 2022 o izračunu predhodnih prispevkov v Enotni sklad za reševanje (ESR) za leto 2022 v delu, v katerem se nanaša nanjo.
Izrek
Sklep SRB/ES/2022/18 Enotnega odbora za reševanje (EOR) z dne 11. aprila 2022 o izračunu predhodnih prispevkov v Enotni sklad za reševanje (ESR) za leto 2022 se razglasi za ničen v delu, v katerem se nanaša na družbo Nordea Kiinnitysluottopankki Oyj.
Učinki Sklepa SRB/ES/2022/18 se v delu, ki se nanaša na družbo Nordea Kiinnitysluottopankki, ohranijo, dokler EOR ne sprejme potrebnih ukrepov za izvršitev te sodbe, in to v razumnem roku, ki ne sme presegati šestih mesecev od dneva, ko ta sodba postane pravnomočna.
EOR poleg svojih stroškov nosi stroške družbe Nordea Kiinnitysluottopankki.
Evropski parlament in Svet Evropske unije nosita svoje stroške.
____________
1 UL C 359, 19.9.2022.